钦定古今图书集成/明伦汇编/官常典/第742卷 > 李俊〈弟杰〉 郑鉴 高钰
## 钦定古今图书集成/明伦汇编/官常典/第742卷 > 李俊〈弟杰〉 郑鉴 高钰

按《饶州府志》：“俊，字邦彦，守御所百户。捕姚源盗，屯梁
山坂。盗袭营，俊挟弓矢立垒上，连发辄中。左右得马，
劝驰出避之。俊曰：‘贼势如此，我世武将，可避耶’？叱左
右退，笑语弟杰曰：‘死事汝亦能耶’？”杰亦自奋，遂同被
杀。俊身无全肤，面色犹怒。时同死者，百户郑鉴字克
明，千户高钰字良璧。